title: Id-Deċiżjoni dwar l-istabbiliment tal-Ġurnal Uffiċjali tal-Komunitajiet Ewropej

text:
Avviż Legali Importanti

|

31958D1006(02)

Official Journal 017 , 06/10/1958 P. 0419 - 0419

		Id-Deċiżjonidwar l-istabbiliment tal-"Ġurnal Uffiċjali tal-Komunitajiet Ewropej"IL-KUNSILL TAL-KOMUNITÀ EWROPEA TA' L-ENERĠIJA ATOMIKA,wara li kkunsidra l-Artikolu 163 tat-Trattat li jistabbilixxi l-Komunità Ewropea ta' l-Enerġija Atomika;wara li kkunsidra l-proposti mressqin mill-President ta' l-Assemblea tal-Parlament, mill-Presidenti ta' l-Awtorità Għolja, tal-Kummissjoni tal-Komunità Ekonomika Ewropea u tal-Kummissjoni tal-Komunità Ewropea ta' l-Enerġija Atomika;waqt li jikkunsidra li hu xieraq li l-Komunità Ekonomika Ewropea, il-Komunità Ewropea tal-Faħam u l-Azzar u l-Komunità Ewropea ta' l-Enerġija Atomika jkollhom Ġurnal Uffiċjali komuni;IDDEĊIEDA:li jistabbilixxi, bħala l-Ġurnal Uffiċjali tal-Komunità fis-sens ta' l-Artikolu 163 tat-Trattat li jistabbilixxi l-Komunità Ewropea ta' l-Enerġija Atomika, il-"Ġurnal Uffiċjali tal-Komunitajiet Ewropej".Magħmula fi Brussel, fil-15 ta' Settembru 1958.Għall-KunsillIl-PresidentBalke--------------------------------------------------


title: 2010/511/UE: Deċiżjoni tal-Parlament Ewropew tal- 5 ta’ Mejju 2010 dwar l-għeluq tal-kontijiet taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/127

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar l-għeluq tal-kontijiet taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2008
   (2010/511/UE)
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 - C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf iċ-Ċentru Ewropew għall-Iżvilupp ta’ Taħriġ Professjonali (3), u b’mod partikulari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7–0091/2010),

               1.

               Japprova l-għeluq tal-kontijiet taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2008;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tagħmel parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Professjonali, lill-Kunsill, lill-Kummissjoni u lill-Qorti tal-Awdituri, u li jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 118.

      (2)  ĠU L 248, 16.9.2002, p. 1.

      (3)  ĠU L 39, 13.2.1975, p. 1.

      (4)  ĠU L 357, 31.12.2002, p. 72.


title: Id-Deċiżjoni tal-Kummissjoni tat-13 ta' April 2004 li taċċetta impriża offruta b'konnessjoni mal-proċedura kontra t-tfigħ fis-suq, dwar l-importazzjonijiet ta' silicon li joriġina mir-Russja (innotifikat fid-dokument bin-numru c(2004) 1312)

text:
Avviż Legali Importanti

|

32004D0445

Official Journal L 127 , 29/04/2004 P. 0114 - 0115

		Id-Deċiżjoni tal-Kummissjonitat-13 ta' April 2004li taċċetta impriża offruta b'konnessjoni mal-proċedura kontra t-tfigħ fis-suq, dwar l-importazzjonijiet ta' silicon li joriġina mir-Russja(innotifikat a fid-dokument bin-numru c(2004) 1312)(2004/445/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitá Ewropea,Wara li kkunsidrat ir-Regolamnet tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra t-tfigħ ta' importazzjonijiet fis-suq minn pajjiżi terzi li mhumiex membri tal-Komunità Ewropea [1] (ir-regolament bażiku), u b'mod partikolari l-Artikoli 8 u 9 tagħhom.Wara li kkonsulta mal-Kumitat Konsultattiv.Billi:A. PROĊEDURA(1) Il-Kummissjoni permezz tar-Regolament (KE) Nru 1235/2003 [2], imponiet dazji proviżorji kontra t-tfigħ tas-suq, dwar importazzjonijiet fil-Komunità, ta' silicon (il-prodott konċernat) li joriġinaw mir-Russja.(2) Wara l-addozzjoni ta' miżuri proviżorji kontra t-tfigħ fis-suq, il-Kummissjoni kompliet l-investigazzjoni tat-tfigħ fis-suq, ħsara u l-interess tal-Komunità. Is-sejbiet definittivi u l-konklużjonijiet ta' l-investigazzjoni huma mfassla fir-Regolament tal-Kunsill (KE) Nru 2229/2003 tat-22 ta' Diċembru 2003 li timponi dazju definittiv kontra t-tfigħ fis-suq, u li jinġabar b'mod definittiv id-dazju proviżorju impost fuq l-importazzjonijiet ta' silicon li joriġina mir-Russja [3] (ir-Regolament definittiv).(3) L-investigazzjoni kkonfermat is-sejbiet proviżorji tat-tfigħ fis-suq, li jagħmel ħsara, dwar l-importazzjonijiet ta' silicon li joriġina mir-Russja.B. IMPRIŻA(4) Wara l-addozzjoni tal-miżuri proviżorji kontra t-tfigħ fis-suq, SKU LLC, Sual-Kremny-Ural u ZAO KREMNY, produtturi esportaturi li jikkoperaw fir-Russja, u li jappartjenu lill-SUAL Holding Group, flimkien man-negozjant relatat tagħhom, ASMP GmbH, ġewwa l-Iżvizzera (SKU LLC, Sual-Kremny-Ural; ZAO KREMNY u ASMP GmbH huma minn hawnhekk iżjed ‘il quddiem imsejħa il-kumpannija), offruti bħala impriża skond l-Artikolu 8(1) tar-regolament Bażiku. L-offerta saret skond il-limitu taż-żmien stipulat fl-Artikolu 8(2) tar-Regolament bażiku, iżda ma setgħetx tiġi aċċetata għar-raġunijiet imfassla hawn taħt fid-dettal fir-recital 94 tar-Regolament definittiv.(5) Sussegwentement, il-kumpannija ssottomettiet offerta dwar l-impriża, riveduta sostanzjalment. F'dik l-offerta dwar l-impriża, il-kumpannija offriet li tbigħ il-prodott konċernat b' livelli ta' prezzijiet jew ‘l fuq mill-livelli ta' prezzijiet li jeliminaw l-effetti inġurjużi tat-tfigħ fis-suq. B'żieda, din l-impriża tipprovdi illi l-bejgħ lill-Komunità, tal-prodott konċernat li taqa' fil-parametri ta' l-iskop ta' l-impriża, ikun soġġett għal-limitu kwantitattiv annwali. Meta l-limitu relevanti f'sena partikolari jintlaħaq, id-dazju kontra t-tfigħ fis-suq, u li tkun fis-seħħ, tiġi ntaxxata. Il-verżjoni mhux kunfidenzali ta' l-offerta riveduta ta' l-impriża, ġiet żvelata lill-partijiet interessati, skond l-Artikolu 8(4) tar-Regolament bażiku. L-ebda kummenti li jindikaw opposizzjoni għall-impriża tal-prezz, ma ġew riċevuti, wara dan l-iżvelar.(6) Il-kumpannija tipprovdi wkoll lill-Kummissjoni b'informazzjoni regolari u dettaljata dwar l-esportazzjonijiet tagħha lill-Komunità, inkluż l-informazzjoni dwar il-prodotti oltre s-silicon u li dan ifisser illi l-impriża tkun tistà tiġi segwita effetivament mill-Kummissjoni. L-informazzjoni ġiet ukoll ipprovduta mill-kumpannija dwar il-listi tal-konsumaturi tagħha, flimkien mal-volumi u l-prezzijiet tal-prodotti, li l-kumpannija tkun biegħet lill-konsumaturi tagħha. Dan wera illi, kontra dak muri bħala problema fl-ewwel offerta tal-impriża, il-maġġoranza vasta tal-bejgħ tal-prodott konċernat sar lill-konsumaturi li ma kienux qed jgħaddu kwalunkwe prodott ieħor, magħmul mill-kumpannija u għalhekk ir-riskju ta' kwalunkwe kumpens minn naħa għall-oħra, bejn il-prodott konċernat u l-prodotti l-oħra kien ikkunsidrat bħala limitat. Kwalunkwe bidla f'din ir-ritmu ta' bejgħ se jiġi segwit mill-viċin mill-Kummissjoni. F'dan ir-rigward, huwa nnotat illi l-impriża riveduta jkun fiha klawżola bl-effett illi kwalunkwe bidla fir-ritmu tan-negozju mal-Komunità li għaliha jkun hemm l-ebda kawża insuffiċjenti dovuta, jew ġustifikazzjoni ekonomika, oltre l-imposizzjoni ta' miżuri kontra t-tfigħ fis-suq, jikkostitwixxu ksur ta' l-impriża. F'dawn iċ-ċirkostanzi, huwa kkunsidrat li r-riskju ta' ċirkumvenzjoni ta' l-impriża miftiehma hija limitata.(7) Din l-offerta finali aċċetabbli ta' l-impriża tal-prezz ġiet magħmula mill-kumpanijja qabel il-pubblikazzjoni tas-sejbiet definitttivi, imma fuq stadju aktar tard fil-proċeduri, li kien amministrattivament impossibli li tiġi nkluża l-atteċċazzjoni tagħhom fir-Regolament definittiv. Eċċezzjonalment, u partikolarment tenut kont, ta' l-isforzi tal-kumpannija sabiex tegħleb il-ħsibijiet tal-Kummissjoni, nonostanti l-fatt li tkun ġiet magħmula wara l-perjodu li fih ikunu saru rappreżentazzjonijiet, iridu jkunu bil-għan ta' l-Artikolu 20(5) tar-Regolament bażiku.(8) Sabiex tippermetti lill-Kummissjoni li ssegwi b'mod effettiv l-adeżjoni tal-kumnpannija ma' l-impriża, meta t-talba għar-rilaxx għall-ċirkolazzjoni libera bil-għan ta' l-impriża hija ppreżentata lill-awtorita tad-dwana relevanti, l-eżenjoni mid-dwana tkun kondizzjonali fuq il-preżentata tal-fattura li jkun fiha ta' lanqas l-oġġetti ta' l-informazzjoni elenkati fl-Anness tar-Regolament tal-Kunsill (KE) 2229/2003, kif emendat permezz tar-Regolament tal-Kunsill (KE) Nru 821/2004 u ċ-ċertifikat maħruġ mill-kumpannija, li jiddikjara li l-analiżi kimika ta' kull grad tal-prodott konċernat, speċifikat fuq il-fattura kummerċjali in kwistjoni. Din l-informazzjoni hija wkoll meħtieġa sabiex tippermetti lill-awtoritajiet tad-dwana jaċċertaw irwieħhom bi preċiżjoni suffiċjenti illi x-shipment jikkorispondi mad-dokumenti kummerċjali. Meta ma jiġu ppreżentati l-ebda fatturi u ċertifikati, jew meta ma jkunux jikkorispondu mal-prodott ippreżentat lid-dwana, ir-rata xierqa tad-dazju kontra t-tfigħ fis-suq tkun dovuta minflok.(9) Fl-eventwalita ta' ksur, suspett ta' ksur jew irtirar ta' l-impriża, jistà jiġi mpost dazju kontra t-tfigħ fis-suq, bil-għan ta' l-Artikolu 8(9) u (10) tar-Regolament bażiku.ADOTTAT DIN ID-DEĊIŻJONI:Artikolu 1L-impriża offruta mill-produtturi msemmija hawn taħt, b'konnessjoni mal-proċedura kontra t-tfigħ fis-suq, dwar importazzjonijiet ta' silicon li joriġina mir-Russja hija hawnhekk aċċettata.Pajjiż | Kumpannija | KodiċI Addizzjonali Taric |Ir-Russja | SKU LLC, Sual-Kremny-Ural, Kamensk, Ural Region, ir-Russja, ZAO KREMNY, Irkutsk, Irkutsk Region, ir-Russja u n-negozjant relatat tagħhom, ASMP GmbH, Baarerstrasse 16, CH 6300 Zug, L-Iżvizzera, kollha jappartjenu lil SUAL Holding Group. | A517 |Artikolu 2Din id-deċiżjoni għandha tidħol fis-seħħ nhar it-30 ta' April 2004.Magħmul fi Brussel, fit-13 ta' April 2004.Għall-KummissjoniPascal LamyMembru tal-Kummissjoni[1] ĠU L 56, 06.03.96, p. 1. Regolament kif l-aħħar emendat permezz tar-Regolament (KE) Nru 1972/2002 (ĠU L 305, 07.11.02, p. 1).[2] ĠU L 173, 11.07.03, p. 14.[3] ĠU L 339, ta' l-24.12.2003, p. 3. Regolament kif emendat permezz tar-Regolament (KE) Nru 821/2004 (Ara paġna 1 tal-Ġurnal Uffiċċjali).--------------------------------------------------


title: Deċiżjoni tal-Kunsill 2012/158/PESK tad- 19 ta' Marzu 2012 li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bosnja-Ħerzegovina

text:
               20.3.2012

               MT

               Il-Ġurnal Uffiċjali tal-Unjoni Ewropea

               L 80/17

         DEĊIŻJONI TAL-KUNSILL 2012/158/PESK
   tad-19 ta' Marzu 2012
   li temenda d-Deċiżjoni 2011/173/PESK dwar miżuri restrittivi fid-dawl tas-sitwazzjoni fil-Bosnja-Ħerzegovina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u, b'mod partikolari l-Artikolu 29 tiegħu,
   Billi:

               (1)

               Fil-21 ta' Marzu 2011, il-Kunsill adotta d-Deċiżjoni 2011/173/PESK (1).

               (2)

               Abbażi ta' rieżami tad-Deċiżjoni 2011/173/PESK, il-miżuri restrittivi għandhom jiġġeddu sat-22 ta' Marzu 2013.

               (3)

               Id-Deċiżjoni 2011/173/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Artikolu 6 tad-Deċiżjoni 2011/173/PESK, it-tieni paragrafu jinbidel b'dan li ġej:

      “Din id-Deċiżjoni għandha tibqa' tapplika sat-22 ta' Marzu 2013.”.

   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-19 ta’ Marzu 2012.

            Għall-Kunsill

            Il-President

         M. GJERSKOV

      (1)  ĠU L 76, 22.3.2011, p. 68


title: Deċiżjoni (UE) 2015/1653 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/227

      DEĊIŻJONI (UE) 2015/1653 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għall-Ambjent għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat-23 ta' April 2009 dwar l-Aġenzija Ewropea għall-Ambjent u n-Netwerk Ewropew ta' Informazzjoni u Osservazzjoni tal-Ambjent (5), u b'mod partikolari l-Artikolu 13 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0083/2015),

         1.

            Jagħti l-kwittanza lid-Direttur Eżekuttiv tal-Aġenzija Ewropea għall-Ambjent għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 144.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 126, 21.5.2009, p. 13.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Id-Deċiżjoni tal-Kunsill tal-21 ta' Diċembru 1988 dwar l-applikazzjoni proviżorja tal-Minuta Maqbula li timmodifika l-Ftehim bejn il-Komunità Ekonomika Ewropea u Hong Kong dwar il-kummerċ ta' prodotti tessili

text:
Avviż Legali Importanti

|

31988D0666

Official Journal L 382 , 31/12/1988 P. 0044 - 0044

		Id-Deċiżjoni tal-Kunsilltal-21 ta' Diċembru 1988dwar l-applikazzjoni proviżorja tal-Minuta Maqbula li timmodifika l-Ftehim bejn il-Komunità Ekonomika Ewropea u Hong Kong dwar il-kummerċ ta' prodotti tessili(88/666/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,Wara li kkunsidra l-proposta tal-Kummissjoni,Billi, sakemm jitlestew il-proċeduri neċessarji għall-konklużjoni tiegħu, il-Ftehim bejn il-Komunità Ekonomika Ewropea u Hong Kong dwar il-kummerċ ta' prodotti tessili, li ġie mniehdi fit-2 ta' Ottubru 1986, ġie applikat proviżorjament mill-1 ta' Jannar 1987 skond, min-naħa tal-Kommunità, permezz tad-Deċiżjoni Nru 88/213/KEE [1];Billi l-Ftehim joffri l-possibbiltà ta' aġġustamenti kwantitattivi tal-kwoti għal ċerti kategoriji, biex tipprovdi l-introduzzjoni tan-nomenklatura magħquda;Billi wara konsultazzjonijiet li ġejjin bejn il-Komunità u Hong Kong, Minuta Maqbula li timmodifika l-kwoti tal-prodotti tal-kategorija 7 u 78 previsti fil-Ftehim li ġie mniehdi fid-29 ta' Lulju 1988;Billi sat-tlestija tal-proċeduri neċessarji għall-konklużjoni tal-Ftehim u l-Minuta Maqbula, il-Minuta Maqbula għandha tiġi applikata proviżorjament, bis-seħħ mill-1 ta' Jannar 1988, dment li jkun hemm applikazzjoni proviżorja reċiproka minn Hong Kong,IDDEĊIEDA DAN LI ĠEJ:Artikolu 1Sakemm jitlestew il-proċeduri neċessarji għall-konklużjoni, il-Minuta Maqbula li timmodifika l-Ftehim fuq kummerċ ta' prodotti tessili bejn il-Komunità Ekonomika Ewropea u Hong Kong għandha tiġi applikata proviżorjament fil-Komunità, bis-seħħ mill-1 ta' Jannar 1988, dment li jkun hemm applikazzjoni proviżorja reċiproka mill-parti ta' Hong Kong.It-test tal-Minuta Maqbula huwa mehmuż ma’ din id-deċiżjoni.Artikolu 2Il-Kummissjoni hija mistiedna li tilħaq ftehim tal-Gvern ta' Hong Kong fuq l-applikazzjoni proviżorja tal-Minuta Maqbula msemmija fl-Artikolu 1 u tinnotifika lill-Kunsill b'dan.Magħmula fi Brussel, fil-21 ta' Diċembru 1988.F'isem il-KunsillIl-PresidentV. Papandreou[1] ĠU L 97, ta' l-14.4.1988, pġ. 1.--------------------------------------------------


title: Deċiżjoni (UE) 2015/1646 tal-Parlament Ewropew tad-29 ta' April 2015 dwar l-għeluq tal-kontijiet tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/202

      DEĊIŻJONI (UE) 2015/1646 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013, flimkien mat-tweġibiet tal-Uffiċċju (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Uffiċċju għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil (5), u b'mod partikolari l-Artikolu 35 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8–0085/2015),

         1.

            Jinnota li l-kontijiet annwali finali tal-Uffiċċju Ewropew ta' Appoġġ fil-qasam tal-Asil huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet tal-Uffiċċju Ewropew ta' Appoġġ fil-qasam tal-Asil għas-sena finanzjarja 2013;

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Uffiċċju Ewropew ta' Appoġġ fil-qasam tal-Asil, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 102.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 132, 29.5.2010, p. 11.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni (UE) 2016/1506 tal-Parlament Ewropew tat-28 ta’ April 2016 dwar l-għeluq tal-kontijiet tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/214

         DEĊIŻJONI (UE) 2016/1506 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2014, flimkien mar-risposta tal-Uffiċċju (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Uffiċċju fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0092/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta’ Mejju 2010 li jistabbilixxi Uffiċċju Ewropew ta’ Appoġġ fil-qasam tal-Asil (4), u b’mod partikolari l-Artikolu 36 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0133/2016),

               1.

               Jinnota li l-kontijiet annwali finali tal-Uffiċċju Ewropew ta’ Appoġġ fil-qasam tal-Asil huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Uffiċċju Ewropew ta’ Appoġġ fil-qasam tal-Asil, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 102.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 132, 29.5.2010, p. 11.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2009/494/KE: Deċiżjoni tal-Kummissjoni tal- 25 ta’ Ġunju 2009 li tikkonċerna ċerti miżuri ta’ ħarsien marbuta mal-influwenza tat-tjur b’patoġeniċità għolja tas-sottotip H5N1 fil-Kroazja u l-Iżvizzera (notifikata taħt id-dokument numru C(2009) 4977) (Test b’relevanza għaż-ŻEE)

text:
               27.6.2009

               MT

               Il-Ġurnal Uffiċjali tal-Unjoni Ewropea

               L 166/74

         DEĊIŻJONI TAL-KUMMISSJONI
   tal-25 ta’ Ġunju 2009
   li tikkonċerna ċerti miżuri ta’ ħarsien marbuta mal-influwenza tat-tjur b’patoġeniċità għolja tas-sottotip H5N1 fil-Kroazja u l-Iżvizzera
   (notifikata taħt id-dokument numru C(2009) 4977)
   (Test b’relevanza għaż-ŻEE)
   (2009/494/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u b’mod partikolari l-Artikolu 18(1) u (7) tagħha,
   Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistipula l-prinċipji li jirregolaw l-organizzazzjoni tal-kontrolli veterinarji fuq prodotti li jidħlu fil-Komunità minn pajjiżi terzi (2), u b’mod partikulari l-Artikolu 22(1) u (6) tagħha,
   Billi:

               (1)

               Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (3) jipprevedi kundizzjonijiet ta’ ċertifikazzjoni veterinarja għall-importazzjonijiet lejn u fi tranżitu fil-Komunità ta’ tjur ta’ ċerti prodotti tat-tjur. Għaċ-ċarezza u l-konsistenza tar-regoli Komunitarji, huwa xieraq li d-definizzjonijiet ta’ tjur u bajd li jfaqqsu f’dak ir-Regolament jitqiesu għall-finijiet ta’ din id-Deċiżjoni.

               (2)

               Ir-Regolament tal-Kummissjoni (KE) Nru 318/2007 tat-23 ta’ Marzu 2007 li jistipula l-kundizzjonijiet tas-saħħa tal-annimali għall-importazzjoni ta’ ċerti għasafar fil-Komunità u l-kundizzjonijiet ta’ kwarantina tagħhom (4) jistipula l-kundizzjonijiet ta’ saħħa tal-annimali għall-importazzjonijiet ta’ ċerti għasafar fil-Komunità minn pajjiżi terzi u partijiet minnhom. F’ġieħ iċ-ċarezza u l-konsistenza tar-regoli Komunitarji, huwa xieraq li titqies id-definizzjoni ta’ għasafar f’dak ir-Regolament għall-finijiet ta’ din id-Deċiżjoni.

               (3)

               Id-Deċiżjoni tal-Kummissjoni 2006/265/KE tal-31 ta’ Marzu 2006 dwar ċerti miżuri ta’ ħarsien li għandhom x’jaqsmu ma’ suspett ta’ influwenza tat-tjur ta’ patoġeniċità għolja fl-Iżvizzera (5) u d-Deċiżjoni tal-Kummissjoni 2006/533/KE tat-28 ta’ Lulju 2006 li tirrigwarda ċerti miżuri ta’ ħarsien marbuta mal-influwenza tat-tjur li għandha patoġeniċità għolja fil-Kroazja (6) ġew adottati wara sejbiet pożittivi għal influwenza tat-tjur b’patoġeniċità għolja tas-sottotip H5N1 f’għasafar selvaġġi f’dawk iż-żewġ pajjiżi terzi. Dawk id-Deċiżjonijiet stipulaw li l-Istati Membri jridu jissospendu l-importazzjonijiet minn ċerti partijiet tal-Kroazja u l-Iżvizzera ta’ tjur ħaj, ratiti, tjur tal-priża tal-irziezet jew selvaġġi u ċerti għasafar ħajjin oħra inklużi għasafar bħala annimali domestiċi u bajd għat-tfaqqis ta’ dawk l-ispeċi, kif ukoll ta’ ċerti prodotti ta’ għasafar. Id-Deċiżjonijiet 2006/265/KE u 2006/533/KE ġew ikkonsolidati f’att wieħed u l-miżuri baqgħu japplikaw sat-30 ta’ Ġunju 2009 permezz tad-Deċiżjoni tal-Kummissjoni 2008/555/KE tas-26 ta’ Ġunju 2008 li tikkonċerna ċerti miżuri ta’ ħarsien marbuta mal-influwenza tat-tjur b’patoġeniċità għolja tas-sottotip H5N1 fil-Kroazja u l-Iżvizzera (7).

               (4)

               Id-Deċiżjoni tal-Kummissjoni 2006/415/KE tal-14 ta’ Ġunju 2006 dwar ċerti miżuri ta’ protezzjoni fir-rigward tal-influwenza tat-tjur tas-sottotip H5N1 ta’ patoġeniċità għolja ħafna fit-tjur tal-Komunità (8) tistipula ċerti miżuri ta’ bijosikurezza u restrizzjoni biex dik il-marda ma titħalliex tinxtered, fosthom permezz tat-twaqqif ta’ żoni A u B wara tifqigħa suspettata jew konfermata tal-marda fit-tjur.

               (5)

               Id-Deċiżjoni tal-Kummissjoni Decision 2006/563/KE tal-11 ta’ Awwissu 2006 dwar ċerti miżuri ta’ ħarsien b’rabta mal-influwenza tat-tjur patoġenika ħafna tas-sottotip H5N1 fi tjur selvaġġ fil-Komunità (9) tistipula ċerti miżuri ta’ protezzjoni biex dik il-marda ma titħalliex tinxtered minn għasafar selvaġġi għal tjur inklużi, fuq il-bażi ta’ valutazzjoni tar-riskju, it-twaqqif ta’ żoni ta’ kontroll u monitoraġġ filwaqt li jitqiesu l-fatturi epidemjoloġiċi, ġeografiċi u ekoloġiċi wara sejba pożittiva ssuspettata jew ikkonfermata għal dik il-marda fl-għasafar selvaġġi.

               (6)

               Il-Kroazja nnotifikat lill-Kummissjoni li l-awtoritajiet kompetenti ta’ dak il-pajjiż terz qed japplikaw miżuri ta’ ħarsien li huma ekwivalenti għal dawk applikati mill-awtoritajiet kompetenti tal-Istati Membri, kif stipulat mid-Deċiżjoni 2006/563/KE, meta tkun issuspettata jew ikkonfermata influwenza tat-tjur b’patoġeniċità għolja tas-sottotip H5N1 f’għasafar selvaġġi u li se tinnotifika mill-ewwel lill-Kummissjoni bi kwalunkwe bidliet futuri fl-istat tas-saħħa tal-annimali tagħha, inkluż b’mod speċifiku kwalunkwe sejbiet pożittivi ta’ dik il-marda f’għasafar selvaġġi.

               (7)

               L-Iżvizzera nnotifikat lill-Kummissjoni li l-awtoritajiet kompetenti ta’ dak il-pajjiż terz qed japplikaw miżuri ta’ ħarsien li huma ekwivalenti għal dawk applikati mill-awtoritajiet kompetenti tal-Istati Membri, kif stipulat mid-Deċiżjonijiet 2006/415/KE u 2006/563/KE, meta tkun issuspettata jew ikkonfermata influwenza tat-tjur b’patoġeniċità għolja tas-sottotip H5N1 fi tjur jew għasafar selvaġġi u li se tinnotifika mill-ewwel lill-Kummissjoni bi kwalunkwe bidliet futuri fl-istat tas-saħħa tal-annimali tagħha, inkluż b’mod speċifiku kwalunkwe tifqigħat jew sejbiet pożittivi ta’ dik il-marda fi tjur jew għasafar selvaġġi. Għandu jitqies ukoll il-Ftehim bejn il-Komunità Ewropea u l-Konfederazzjoni Żvizzera fil-kummerċ tal-prodotti agrikoli (10).

               (8)

               Il-Kummissjoni għandha tinforma minnufih lill-Istati Membri u tgħaddilhom kwalunkwe tagħrif bħal dan li jkun waslilha mingħand l-awtoritajiet kompetenti tal-Kroazja u l-Iżvizzera.

               (9)

               Fid-dawl tal-qagħda epidemjoloġika ta’ bħalissa fir-rigward tal-influwenza tat-tjur b’patoġeniċità għolja tas-sottotip H5N1 fil-Komunità u f’pajjiżi terzi, u fid-dawl tal-garanziji li tat il-Kroazja, huwa xieraq li f’każ ta’ sejba pożittiva ta’ dik il-marda f’għasfur selvaġġ fit-territorju tal-Kroazja, il-miżuri ta’ protezzjoni tal-Komunità li jikkonċernaw dak il-pajjiż jiġu applikati biss f’dawk il-partijiet tal-Kroazja fejn l-awtorità kompetenti ta’ dak il-pajjiż tapplika miżuri ta’ protezzjoni ekwivalenti kif stipulat fid-Deċiżjoni 2006/563/KE.

               (10)

               Fid-dawl tal-garanziji li tat l-Iżvizzera, huwa xieraq li f’każ ta’ sejba pożittiva ta’ influwenza tat-tjur tas-sottotip H5N1 f’għasfur selvaġġ jew tifqigħa ta’ dik il-marda fi tjur fit-territorju tal-Iżvizzera, il-miżuri ta’ protezzjoni li jikkonċernaw dak il-pajjiż jiġu applikati biss f’dawk il-partijiet tal-Iżvizzera fejn l-awtorità kompetenti ta’ dak il-pajjiż tapplika miżuri ta’ protezzjoni ekwivalenti kif stipulat fid-Deċiżjonijiet 2006/415/KE u 2006/563/KE.

               (11)

               Id-Deċiżjoni tal-Kummissjoni 2007/777/KE tad-29 ta’ Novembru 2007 li tistipula l-kundizzjonijiet tas-saħħa tal-annimali u tas-saħħa pubblika kif ukoll il-mudelli taċ-ċertifikati għall-importazzjonijiet ta’ ċerti prodotti tal-laħam u tal-istonku, il-bżieżaq tal-awrina u l-imsaren ittrattati għall-konsum mill-bniedem minn pajjiżi terzi (11), tistipula lista ta’ pajjiżi terzi li minnhom l-Istati Membri jistgħu jawtorizzaw l-importazzjoni ta’ prodotti tal-laħam u tal-istonku, bżieżaq tal-awrina u msaren ittrattati, u tistabbilixxi reġimi ta’ trattament li huma meqjusa effettivi fid-diżattivazzjoni tal-patoġeni rispettivi. Bħala prevenzjoni tar-riskju tat-teħid tal-mard permezz ta’ prodotti bħal dawn, jeħtieġ li jiġi applikat trattament adegwat skont l-istat ta’ saħħa tal-pajjiż tal-oriġini u l-ispeċi li minnha jinkisbu l-prodotti. Għalhekk huwa xieraq li għandha tingħata deroga mid-dispożizzjoni li tissospendi l-importazzjonijiet tal-prodotti tal-laħam ta’ tajr tal-priża selvaġġ li joriġinaw mill-Kroazja u l-Iżvizzera, sakemm il-prodotti jkunu ġew ittrattati f’temperatura ta’ mill-inqas 70 °C għall-prodotti kollha.

               (12)

               Id-Deċiżjoni 2008/555/KE hija applikabbli sat-30 ta’ Ġunju 2009. Fid-dawl tas-sitwazzjoni epidemjoloġika li għaddejja, huwa xieraq li l-miżuri stipulati fiha jiġu estiżi sat-30 ta’ Diċembru 2010.

               (13)

               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   1.   L-Istati Membri għandhom jissospendu l-importazzjonijiet jew l-introduzzjoni fil-Komunità minn dik il-parti tat-territorju tal-Kroazja msemmija fil-paragrafu 2(a) u minn dik il-parti tat-territorju tal-Iżvizzera msemmija fil-paragrafu 2(b) tal-prodotti li ġejjin:

               (a)

               tajr, kif imfisser fl-Artikolu 2(1) tar-Regolament (KE) Nru 798/2008;

               (b)

               bajd tat-tifqis, kif imfisser fl-Artikolu 2(2) tar-Regolament (KE) Nru 798/2008;

               (c)

               għasafar, kif imfisser fl-Artikolu 3(a) tar-Regolament (KE) Nru 318/2007 u l-bajd tat-tifqis tagħhom;

               (d)

               laħam, kapuljat, preparazzjonijiet tal-laħam, laħam separat mekkanikament ta’ tajr tal-priża selvaġġ;

               (e)

               prodotti tal-laħam magħmulin minn, jew li fihom laħam tat-tajr tal-priża selvaġġ;

               (f)

               ikel nej għall-annimali domestiċi u materjal mhux ipproċessat għall-għalf li fih kwalunkwe parti minn tajr tal-priża selvaġġ;

               (g)

               trofej tal-kaċċa minn kwalunkwe għasfur, li mhumiex trattati.

         2.   Is-sospensjoni stipulata fil-paragrafu 1 għandha tapplika għall-importazzjonijiet jew l-introduzzjoni fil-Komunità minn:

               (a)

               fir-rigward tal-Kroazja, iż-żoni kollha tat-territorju tal-Kroazja li għalihom l-awtoritajiet kompetenti tal-Kroazja japplikaw formalment miżuri ta’ protezzjoni li huma ekwivalenti għal dawk stipulati fid-Deċiżjoni 2006/563/KE;

               (b)

               fir-rigward tal-Iżvizzera, iż-żoni kollha tat-territorju tal-Iżvizzera li għalihom l-awtoritajiet kompetenti tal-Iżvizzera japplikaw formalment miżuri ta’ protezzjoni li huma ekwivalenti għal dawk stipulati fid-Deċiżjonijiet 2006/415/KE u 2006/563/KE.

         3.   B’deroga mill-paragrafu 1(e), l-Istati Membri għandhom jawtorizzaw l-importazzjoni u l-introduzzjoni fil-Komunità tal-prodotti tal-laħam li huma magħmula minn, jew li fihom laħam tat-tjur selvaġġ tal-priża bil-kundizzjoni li l-laħam ta’ dawn l-ispeċi jkun għadda minn tal-inqas wieħed mit-trattamenti speċifiċi msemmija fil-punti B, C jew D fil-Parti 4 tal-Anness II tad-Deċiżjoni 2007/777/KE.
   Artikolu 2
   L-Istati Membri għandhom jieħdu l-miżuri meħtieġa biex jikkonformaw ma’ din id-Deċiżjoni u jippubblikaw dawk il-miżuri mill-ewwel. Dawn għandhom jgħarrfu lill-Kummissjoni b’dan minnufih.
   Artikolu 3
   Din id-Deċiżjoni għandha tapplika mill-1 ta’ Lulju 2009 sal-31 ta’ Diċembru 2010.
   Artikolu 4
   Din id-Deċiżjoni hija indirizzata lill-Istati Membri kollha.

      Magħmula fi Brussell, il-25 ta’ Ġunju 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 268, 24.9.1991, p. 56.

      (2)  ĠU L 24, 31.1.1998, p. 9.

      (3)  ĠU L 226, 23.8.2008, p. 1.

      (4)  ĠU L 56M, 29.2.2008, p. 165.

      (5)  ĠU L 118M, 8.5.2007, p. 557.

      (6)  ĠU L 118M, 8.5.2007, p. 1023

      (7)  ĠU L 179, 8.7.2008, p. 14.

      (8)  ĠU L 118M, 8.5.2007, p. 894.

      (9)  ĠU L 118M, 8.5.2007, p. 1087.

      (10)  ĠU L 114, 30.4.2002, p. 132.

      (11)  ĠU L 312, 30.11.2007, p. 49.


title: Deċiżjoni tal-Kunsill 2014/933/PESK tat- 18 ta' Diċembru 2014 li temenda d-Deċiżjoni tal-Kunsill 2014/386/PESK dwar miżuri restrittivi minħabba l-annessjoni illegali tal-Krimea u Sevastopol

text:
               19.12.2014

               MT

               Il-Ġurnal Uffiċjali tal-Unjoni Ewropea

               L 365/152

         DEĊIŻJONI TAL-KUNSILL 2014/933/PESK
   tat-18 ta' Diċembru 2014
   li temenda d-Deċiżjoni tal-Kunsill 2014/386/PESK dwar miżuri restrittivi minħabba l-annessjoni illegali tal-Krimea u Sevastopol
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fit-23 ta' Ġunju 2014, il-Kunsill adotta d-Deċiżjoni 2014/386/PESK. (1)

               (2)

               Fid-dawl tal-kontinwazzjoni tal-annessjoni illegali tal-Krimea u Sevastopol, il-Kunsill jikkunsidra li għandhom jittieħdu miżuri li jirrestrinġu aktar l-investiment fil-Krimea u Sevastopol.

               (3)

               Il-projbizzjonijiet ta' investiment f'din id-Deċiżjoni u r-restrizzjonijiet fuq il-kummerċ ta' oġġetti u teknoloġija għall-użu f'ċerti setturi fil-Krimea jew f'Sevastopol għandhom japplikaw għal entitajiet li jkollhom l-uffiċċju reġistrat tagħhom, l-amministrazzjoni ċentrali jew il-post prinċipali tan-negozju fil-Krimea jew f'Sevastopol, is-sussidjarji jew l-affiljati tagħhom taħt il-kontroll tagħhom fil-Krimea jew f'Sevastopol, kif ukoll fergħat u entitajiet oħra li joperaw fil-Krimea jew f'Sevastopol.

               (4)

               Barra minn hekk, il-kummerċ ta' oġġetti u teknoloġija għall-użu f'ċerti setturi fil-Krimea jew f'Sevastopol għandu jkun ristrett. Għall-finijiet ta' din id-Deċiżjoni, il-post tal-użu ta' oġġetti u teknoloġija għandu jiġi determinat abbażi ta' valutazzjoni ta' elementi oġġettivi, inklużi, iżda mhux limitatament għalihom, id-destinazzjoni ta' konsenja, il-kodiċijiet postali ta' konsenja, kwalunkwe indikazzjoni dwar il-post tal-konsum u indikazzjoni dokumentata mill-importatur. Il-kunċett ta' post ta' użu għandu japplika għal oġġetti jew teknoloġija li jintużaw kontinwament fil-Krimea jew f'Sevastopol.

               (5)

               Għandhom jiġu pprojbiti servizzi fis-setturi tat-trasport, tat-telekomunikazzjonijiet, tal-enerġija jew tal-ipprospettar, esplorazzjoni u produzzjoni fir-rigward ta' żejt, gass u riżorsi minerali, kif ukoll servizzi relatati ma' attivitajiet turistiċi fil-Krimea jew f'Sevastopol, anke fis-settur marittimu.

               (6)

               Il-projbizzjonijiet u r-restrizzjonijiet f'din id-Deċiżjoni ma jistgħux jiġu interpretati bħala li jipprojbixxu jew jirrestrinġu t-transitu fit-territorju tal-Krimea jew f'Sevastopol li jsir minn persuni fiżiċi jew ġuridiċi jew entitajiet tal-Unjoni.

               (7)

               Il-projbizzjonijiet u r-restrizzjonijiet f'din id-Deċiżjoni ma japplikawx għall-eżerċizzju ta' kummerċ leġittimu ma' entitajiet barra mill-Krimea jew f'Sevastopol li joperaw fil-Krimea jew f'Sevastopol fejn ma hemm l-ebda bażi raġonevoli biex jiġi determinat li l-oġġetti jew is-servizzi relatati jkunu għall-użu fil-Krimea jew f'Sevastopol jew fejn l-investimenti relatati ma jkunux destinati għal intrapriżi jew għal kwalunkwe impriża sussidjarja jew affiljata taħt il-kontroll tagħhom fil-Krimea jew f'Sevastopol.

               (8)

               Tinħtieġ aktar azzjoni mill-Unjoni għall-implimentazzjoni ta' ċerti miżuri.

               (9)

               Id-Deċiżjoni 2014/386/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni tal-Kunsill 2014/386/PESK hija b'dan emendata kif ġej:

               (1)

               L-Artikoli 4a sa 4e huma sostitwiti kif ġej:
               “Artikolu 4a
               1.   Dan li ġej għandu jiġi pprojbit:

                           (a)

                           l-akkwist jew l-estensjoni ta' parteċipazzjoni fi proprjetà immobbli fil-Krimea jew f'Sevastopol;

                           (b)

                           l-akkwist jew l-estensjoni ta' parteċipazzjoni f'entitajiet fil-Krimea jew f'Sevastopol, inkluż l-akkwist b'mod sħiħ ta' tali entitajiet u l-akkwist ta' ishma, u ta' titoli oħrajn ta' natura parteċipattiva;

                           (c)

                           l-għoti ta' kwalunkwe finanzjament lil entitajiet fil-Krimea jew f'Sevastopol jew għall-iskop dokumentat tal-finanzjament ta' entitajiet fil-Krimea jew f'Sevastopol;

                           (d)

                           il-ħolqien ta' kwalunkwe intrapriża konġunta ma' entitajiet fil-Krimea jew f'Sevastopol;

                           (e)

                           il-forniment ta' servizzi ta' investiment direttament relatati mal-attivitajiet imsemmija fil-punti (a) sa (d).

                     Il-projbizzjonijiet u r-restrizzjonijiet f'dan l-Artikolu ma japplikawx għall-eżerċizzju ta' kummerċ leġittimu ma' entitajiet barra mill-Krimea jew f'Sevastopol fejn l-investimenti relatati ma jkunux destinati għal entitajiet fil-Krimea jew f'Sevastopol.
               2.   Il-projbizzjonijiet fil-paragrafu 1 għandhom:

                           (a)

                           ikunu mingħajr preġudizzju għall-eżekuzzjoni ta' obbligu minn kuntratti konklużi qabel l-20 ta' Diċembru 2014;

                           (b)

                           ma jżommux l-estensjoni ta' parteċipazzjoni, jekk tali estensjoni tkun obbligu taħt kuntratt konkluż qabel l-20 ta' Diċembru 2014.

                     3.   Għandha tiġi pprojbita l-parteċipazzjoni, konxjament jew bi ħsieb, f'attivitajiet li l-objettiv jew l-effett tagħhom ikun l-evażjoni mill-projbizzjonijiet imsemmijin fil-paragrafu 1.
               Artikolu 4b
               1.   Għandhom jiġu pprojbiti l-bejgħ, il-forniment, it-trasferiment jew l-esportazzjoni ta' oġġetti u teknoloġija minn ċittadini tal-Istati Membri, jew mit-territorji tal-Istati Membri, jew l-użu ta' vapuri jew inġenji tal-ajru taħt il-ġurisdizzjoni tal-Istati Membri, kemm jekk joriġinaw fit-territorji tagħhom kif ukoll jekk le:

                           (a)

                           lil entitajiet fil-Krimea jew f'Sevastopol, jew

                           (b)

                           għall-użu fil-Krimea jew f'Sevastopol,

                     fis-setturi li ġejjin:

                           i.

                           trasport;

                           ii.

                           telekomunikazzjonijiet;

                           iii.

                           enerġija;

                           iv.

                           prospettar, esplorazzjoni u produzzjoni fir-rigward ta' żejt, gass u riżorsi minerali.

                     2.   L-għoti ta':

                           (a)

                           assistenza jew taħriġ tekniku u servizzi oħra relatati mal-oġġetti u t-teknoloġija fis-setturi msemmija fil-paragrafu 1;

                           (b)

                           finanzjament jew assistenza finanzjarja għal kwalunkwe bejgħ, provvista, trasferiment jew esportazzjoni ta' oġġetti u teknoloġija fis-setturi msemmija fil-paragrafu 1 jew għall-provvista ta' assistenza teknika jew taħriġ relatati,

                     huwa pprojbit.
               3.   Il-projbizzjonijiet fil-paragrafu 1 u fil-paragrafu 2, meta relatati mal-punt (b) tal-paragrafu 1, ma japplikawx fejn ma hemm l-ebda bażi raġonevoli biex jiġi determinat li l-oġġetti u t-teknoloġija jew is-servizzi taħt il-paragrafu 2, se jintużaw fil-Krimea jew f'Sevastopol.
               4.   Il-projbizzjonijiet fil-paragrafi 1 u 2 għandhom ikunu mingħajr preġudizzju għall-eżekuzzjoni, sal-21 ta' Marzu 2015 ta' kuntratti konklużi qabel l-20 ta' Diċembru 2014, jew kuntratti anċillari, meħtieġa għall-eżekuzzjoni ta' tali kuntratti.
               5.   Għandha tiġi pprojbita l-parteċipazzjoni, konxjament jew bi ħsieb, f'attivitajiet li l-objettiv jew l-effett tagħhom ikun l-evażjoni mill-projbizzjonijiet imsemmijin fil-paragrafi 1 u 2.
               6.   L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti b'dan l-Artikolu.
               Artikolu 4c
               1.   Għandu jiġi pprojbit il-forniment ta' għajnuna teknika, jew servizzi ta' senserija, ta' kostruzzjoni jew ta' inġinerija li jkunu direttament relatati mal-infrastruttura fil-Krimea jew f'Sevastopol fis-setturi msemmija fl-Artikolu 4b(1), indipendentement mill-oriġini tal-oġġetti u t-teknoloġija.
               2.   Il-projbizzjonijiet fil-paragrafu 1 għandhom ikunu mingħajr preġudizzju għall-eżekuzzjoni, sal-21 ta' Marzu 2015, ta' kuntratti konklużi qabel l-20 ta' Diċembru 2014, jew kuntratti anċillari, meħtieġa għall-eżekuzzjoni ta' tali kuntratti.
               3.   Għandha tiġi pprojbita l-parteċipazzjoni, konxjament jew bi ħsieb, f'attivitajiet li l-objettiv jew l-effett tagħhom ikun l-evażjoni mill-projbizzjonijiet imsemmijin fil-paragrafi 1 u 2.
               Artikolu 4d
               1.   L-awtoritajiet kompetenti jistgħu jagħtu awtorizzazzjoni relattivament għall-attivitajiet imsemmija fl-Artikolu 4b(1), fl-Artikolu 4b(2) u fl-Artikolu 4c(1) u relattivament għall-oġġetti u t-teknoloġija msemmija fl-Artikolu 4b(1), sakemm ikunu:

                           (a)

                           meħtieġa għal finijiet uffiċjali ta' missjonijiet konsulari jew organizzazzjonijiet internazzjonali li għandhom immunitajiet f'konformità mad-dritt internazzjonali li jkunu jinsabu fil-Krimea jew f'Sevastopol; jew

                           (b)

                           relatati ma' proġetti esklużivament b'appoġġ għal sptarijiet jew ċentri tas-saħħa pubblika oħrajn li jipprovdu servizzi mediċi jew faċilitajiet ċivili edukattivi ċivili li jinsabu fil-Krimea jew Sevastopol.

                     2.   L-awtoritajiet kompetenti jistgħu wkoll jagħtu, taħt tali termini u kondizzjonijiet li huma jqisu xierqa, awtorizzazzjoni għal transazzjoni fir-rigward tal-attivitajiet imsemmija fl-Artikolu 4a(1), sakemm it-transazzjoni tkun għall-finijiet ta' manutenzjoni biex tiġi żgurata s-sikurezza ta' infrastruttura eżistenti.
               3.   L-awtoritajiet kompetenti jistgħu wkoll jagħtu awtorizzazzjoni relattivament għall-oġġetti u t-teknoloġija msemmija fl-Artikolu 4b(1) u relattivament għall-attivitajiet msemmija fl-Artikolu 4b(2) u fl-Artikolu 4c, fejn il-bejgħ, il-provvista, it-trasferiment jew l-esportazzjoni tal-oġġetti jew l-eżerċizzju ta' dawk l-attivitajiet ikunu meħtieġa għall-prevenzjoni jew il-mitigazzjoni urġenti ta' avveniment li x'aktarx li jkollu impatt serju u sinifikanti fuq is-saħħa u s-sikurezza tal-bniedem, inkluża s-sikurezza ta' infrastruttura eżistenti, jew l-ambjent. F'każijiet ta' emerġenza debitament ġustifikati, il-bejgħ, il-provvista, it-trasferiment jew l-esportazzjoni tista' tipproċedi mingħajr awtorizzazzjoni minn qabel sakemm l-esportatur jinnotifika lill-awtorità kompetenti fi żmien ħamest ijiem ta' xogħol wara li jkun sar il-bejgħ, il-provvista, it-trasferiment jew l-esportazzjoni, u jipprovdi dettalji dwar il-ġustifikazzjoni rilevanti għall-bejgħ, il-provvista, it-trasferiment jew l-esportazzjoni mingħajr awtorizzazzjoni minn qabel.
               Il-Kummissjoni u l-Istati Membri għandhom jinfurmaw lil xulxin dwar il-miżuri meħuda taħt dan il-paragrafu u jikkondividu kwalunkwe informazzjoni oħra rilevanti li jkollhom għad-dispożizzjoni tagħhom.
               Artikolu 4e
               1.   Għandha tiġi pprojbita l-provvista ta' servizzi direttament relatati ma' attivitajiet turistiċi fil-Krimea jew f'Sevastopol, minn ċittadini tal-Istati Membri, jew mit-territorji tal-Istati Membri, jew bl-użu ta' vapuri jew inġenji tal-ajru taħt il-ġurisdizzjoni tal-Istati Membri.
               2.   Għandu jkun ipprojbit għal kwalunkwe vapur li jipprovdi servizzi ta' kruċieri li jidħol jew jieqaf f'xi port li jinsab fil-Peniżola tal-Krimea.
               L-Unjoni għandha tieħu l-miżuri meħtieġa sabiex tiddetermina l-portijiet rilevanti li għandhom ikunu koperti b'dan il-paragrafu.
               3.   Il-projbizzjoni fil-paragrafu 2 m'għandhiex tapplika meta vapur jidħol jew jieqaf f'wieħed mill-portijiet li jinsabu fil-Peniżola tal-Krimea għal raġunijiet ta' sikurezza marittima f'każijiet ta' emerġenza. L-awtorità kompetenti għandha tkun infurmata dwar id-dħul rilevanti jew waqfa fil-port fi żmien ħamest ijiem.
               4.   Il-projbizzjonijiet stabbiliti fil-paragrafu 1 għandhom ikunu mingħajr preġudizzju għall-eżekuzzjoni, sal-21 ta' Marzu 2015, ta' kuntratti konklużi qabel l-20 ta' Diċembru 2014 jew kuntratti anċillari, meħtieġa għall-eżekuzzjoni ta' tali kuntratti.
               5.   Għandha tiġi pprojbita l-parteċipazzjoni, konxjament jew bi ħsieb, f'attivitajiet li l-objettiv jew l-effett tagħhom ikun l-evażjoni mill-projbizzjonijiet imsemmijin fil-paragrafu 1.”

               (2)

               L-Artikoli 4f u 4 g huma mħassra.

         Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Magħmul fi Brussell, it-18 ta' Diċembru 2014.

            Għall-Kunsill

            Il-President

         S. GOZI

      (1)  ĠU L 183, 24.6.2014, p. 70


title: Deċiżjoni tal-Kummissjoni tas- 7 ta’ Novembru 2006 li tikkonċerna l-bidu ta’ proċeduri ta’ soluzzjoni għat-tilwim kontra l-Indja skond il-Fehma dwar ir-Regoli u l-Proċeduri li Jiggvernaw is-Soluzzjoni tat-Tilwim u dispożizzjonijiet tad-WTO rilevanti oħrajn fir-rigward ta’ l-ostaklu fil-kummerċ kostitwit minn Dazju Addizzjonali fuq inbid u spirti importati u Dazju Extra Addizzjonali fuq spirti importati u miżmuma mill-Indja, u projbizzjoni fuq il-bejgħ ta’ inbid u spirti importati u miżmuma mill-Istat Indjan ta’ Tamil Nadu

text:
               5.6.2007

               MT

               Il-Ġurnal Uffiċjali ta’ l-Unjoni Ewropea

               597

         DEĊIŻJONI TAL-KUMMISSJONI
   tas-7 ta’ Novembru 2006
   li tikkonċerna l-bidu ta’ proċeduri ta’ soluzzjoni għat-tilwim kontra l-Indja skond il-Fehma dwar ir-Regoli u l-Proċeduri li Jiggvernaw is-Soluzzjoni tat-Tilwim u dispożizzjonijiet tad-WTO rilevanti oħrajn fir-rigward ta’ l-ostaklu fil-kummerċ kostitwit minn Dazju Addizzjonali fuq inbid u spirti importati u Dazju Extra Addizzjonali fuq spirti importati u miżmuma mill-Indja, u projbizzjoni fuq il-bejgħ ta’ inbid u spirti importati u miżmuma mill-Istat Indjan ta’ Tamil Nadu
   (2006/790/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3286/94 tat-22 ta’ Diċembru 1994 (1) li jistipula l-proċeduri tal-Komunità fil-qasam tal-politika kummerċjali komuni sabiex jiżgura t-tħaddim tad-drittijiet tal-Komunità skond ir-regoli internazzjonali tal-kummerċ, b'mod partikolari dawk stabbiliti taħt l-awspiċji ta' l-Organizzazzjoni Dinjija tal-Kummerċ, u b'mod partikolari l-Artikoli 12(1) u 13(2) tagħha,
   Billi:

               (1)

               Fl-20 ta' Lulju 2005, il-Kummissjoni rċeviet ilment taħt l-Artikolu 4 tar-Regolament tal-Kunsill (KE) Nru 3286/94 (“Regolament dwar l-Ostakoli Kummerċjali”). L-ilment tressaq b’mod konġunt mill-Comité européen des enterprises vins (“CEEV”) u l-Organizzazzjoni Ewropea dwar l-Ispirti(“CEPS”).

               (2)

               L-ilment ikkonċerna ċertu prattiki kummerċjali Indjani allegati li jaffetwaw b’mod ħażin l-importazzjoni u l-bejgħ ta’ inbid u ta’ spirti mill-Indja (2). Dawn il-prattiki inkludew Dazju Addizzjonali applikat fl-importazzjoni mill-Indja ta’ inbid u ta’ spirti, taxxi indiretti applikati minn ċertu Stati Indjani għall-inbid u spirti importati u restrizzjonijiet fuq il-bejgħ ta’ l-inbid u spirti importati minn ċertu Stati Indjani.

               (3)

               Min ressaq l-ilmenti allega li dawn il-prattiki kienu inkonsistenti ma’ l-Artikoli II, III u XI tal-Ftehim Ġenerali dwar Tariffi u Kummerċ ta’ l-1994 (“GATT 1994”). Skond dan, min ressaq l-ilmenti staqsa lill-Kummissjoni sabiex tieħu azzjoni meħtieġa.

               (4)

               Min ressaq l-ilmenti kellu evidenza biżżejjed sabiex jiġġustifka l-bidu ta’ proċedura eżaminattiva tal-Komunità skond l-Artikolu 8(1) tar-Regolament dwar Ostakli Kummerċjali. Konsegwentament, il-Kummissjoni tat bidu għall-proċedura wara konsultazzjoni ma’ l-Istati Membri fil-qafas tal-Kumitat tal-Pariri, fis-17 ta’ Settembru 2005 (3).

               (5)

               Matul il-proċedura ta’ l-eżaminazzjoni, min ressaq l-ilmenti irtira l-allegazzjonijiet li saru fir-rigward tat-taxxi indiretti applikati minn ċertu Stati Indjani għall-inbid u spirti importati, u l-Indja introduċew Dazju Addizzjonali (“Dazju Addizzjonali Extra”) li għandu jiġi applikat fuq l-importazzjoni ta' l-inbid u l-ispirti. Fil-qafas ta’ dik il-proċedura, il-Kummissjoni għalhekk ġabet fis-seħħ investigazzjoni dwar id-Dazju Addizzjonali, id-Dazju Addizzjonali Extra u r-restrizzjonijiet allegati fuq il-bejgħ ta’ l-inbid u l-ispirti importati applikati f’ċertu Stati Indjani.

               (6)

               L-investigazzjoni kkunsidrat il-leġiżlazzjoni Indjana rilevanti u ħadet in konsiderazzjoni l-opinjonijiet espressi minn Ministeri varji tal-Gvern Indjan, kif ukoll l-Assoċjazzjonijiet kummerċjali u l-impriżi Komunitarji u Injdani.

               (7)

               L-investigazzjoni ikkonkludiet li d-Dazju Addizzjonali huwa konsistenti ma’ l-Artikolu II:I tal-GATT 1994, u mhux iġġustifikat skond l-Artikolu II:2(A) tal-GATT 1994, sal-punt li japplika għall-inbid u l-ispirti, u li d-Dazju Extra Addizzjonali huwa inkonsistenti ma’ l-Artikolui II:I tal-GATT 1994, u mhux iġġustifikat skond l-Artikolu II:2(a) tal-GATT 1994, sal-punt li dan japplika għall-ispirti. Minħabba li l-Ftehim tad-WTO jipprojbixxi dawn il-prattiki, hemm evidenza ta’ ostaklu fil-kummerċ fis-sens ta’ l-Artikolu 2(1) tar-Regolament ta’ l-Ostakoli Kummerċjali.

               (8)

               L-investigazzjoni kkonkludiet ukoll li iktar analiżi tar-restrizzjonijiet allegati dwar il-bejgħ ta' l-inbid u l-ispirti importati f’ċertu Stati Indjani kienu meħtieġa. Analiżi li saret wara t-tlestija ta’ l-investigazzjoni wriet li l-leġiżlazzjoni ta’ l-Istat Indjan ta’ Tamil Nadu għandu fis-seħħ projbizzjoni fuq l-inbid u l-ispirti importati, li hija inkonsistenti ma' l-Arttikolu III:4 tal-GATT 1994. Minħabba li l-Ftehim tad-WTO jipprojbixxi dawn il-prattiki, hemm evidenza ta’ ostakolu fil-kummerċ fis-sens ta’ l-Artikolu 2(1) tar-Regolament ta’ l-Ostakli Kummerċjali.

               (9)

               L-investigazzjoni wriet li minkejja li l-eliminazzjoni, fl-2001, tar-restrizzjonijiet kwantitattivi fuq l-importazzjoni ta’ l-inbid u l-ispirti wara proċeduri ta’ soluzzjoni ta’ tilwim kontra l-Indja skond il-Ftehim dwar Regoli u Proċeduri li Jiggvernaw is-Soluzzjoni tat-Tilwim, l-importazzjonijiet ta’ l-ispirti mill-KE naqsu fl-2002 u mill-2003 żdiedu flimkien mat-tkabbir globali tal-konsum fl-Indja ta’ l-inbid u l-Ispirti. L-effetti li jistgħu b’mod raġonevoli jkunu mistennija li jirriżultaw mill-eliminazzjoni tar-restrizzjonijiet kwantitattivi b’hekk ma seħħewx, minħabba l-applikazzjoni tal-miżuri li qed jiġu investigati.

               (10)

               Aktar minn hekk, l-investigazzjoni wriet li l-konsum totali ta’ l-inbid u l-ispirti fl-Indja ammonta fl-2004 għal 0,67 u 87,1 miljun kaxxa tad-disa’ litri, bi tkabbir mistenni ta’ bejn 5 % u 10 % kull sena tul l-għaxar snin li ġejjin, u li inqas minn 0,5 % ta' l-ispirti u inqas minn 9 % ta' l-inbid li ġie kkonsmat fl-Indja huma prodotti importati, li huma soġġetti għad-Dazju Addizzjonali u d-Dazju Addizzjonali Extra.

               (11)

               L-investigazzjoni kkonfermat li hemm potenzjal qawwi ħafna ta’ kummerċ fl-Indja għall-inbid u l-ispirti importati, u li l-eliminazzjoni tad-Dazju Addizzjonali għall-inbid u l-ispirti u d-Dazju Addizzjonali Extra għall-ispirti għandu jwassal għal tnaqis fil-prezz lill-konsumatur ta' l-inbid importat u l-ispirt importati ta' 22 % sa 35 % u 23 % sa 48 % rispettivament fl-Istati Membri differenti. Tnaqqis ta’ dik id-dimensjoni għandu jżid b’mod sinjifikattiv id-domanda għall-inbid u l-ispirti importati skond il-preferenzi tal-konsumatur Indjan u t-tkabbir mistenni tas-suq Indjan għall-inbid u l-ispirti.

               (12)

               Din l-evidenza turi b’mod ċar li l-industrija Komunitarja batiet u għadha tbati l-effetti ta’ ħsara fi ħdan it-tifsira ta’ l-Artikolu 2(4) tar-Regolament dwar l-Ostakli Kummerċjali.

               (13)

               Il-persuni li qed iressqu l-ilment jirrappreżentaw settur ewlieni fl-ekonomija tal-Komunità, li jikkonsistu mill-produtturi ta’ l-inbid u l-ispirti ġewwa rispettivament 11 u 21 Stat Membru tal-KE. Dawk il-produtturi esportaw fl-2005 merkanzija li tammonta għal € 10,45 biljuni lejn 150 pajjiż terz u impjegaw iktar minn 600 000 persuna direttament. L-investigazzjoni wriet li d-Dazju Addizzjonali u d-Dazju Addizzjonali Extra kienu ta’ tfixkil għall-produtturi fi ħdan dan is-settur milli jiksbu aċċess għas-suq Indjan li huwa potenzjalment kbir ħafna

               (14)

               Skond dan, jista' jiġi konkluż li huwa fl-interess tal-Komunità fis-sens ta' l-Artikolu 12(1) tar-Regolament ta' l-Ostakoli Kummerċjali li tieħu azzjoni, fi ħdan il-qafas tad-WTO, li titlob eliminazzjoni rapida tad-dazju Addizzjonali Indjan fuq inbid u spirti importati, id-Dazju Addizzjonali Extra fuq spirti importati u l-projbizzjoni fuq il-bejgħ ta' inbid u spirti importati fl-Istat Indjan ta’ Tamil Nadu, li jirrappreżenta ksur tar-regoli fundamentali tad-WTO u ostaklu fil-kummerċ fis-sens ta’ l-Artikolu 2(1) tar-Regolament dwar l-Ostakli Kummerċjali.

               (15)

               Huwa wkoll ta’ importanza għall-Komunità li taċċerta li l-imsieħba tad-WTO jikkonformaw b’mod sħiħ fl-obbligi tagħhom, bħalma hu mistenni mill-Kummissjoni. Huwa għalhekk fundamentali għall-funzjonament xieraq tas-sistema kummerċjali multilaterali li din l-inkompatibbiltà mar-regoli tad-WTO għandha tiġi indirizzata f’dak il-forum.

               (16)

               Ħafna tentattivi biex tiġi solvuta din it-tilwima permezz ta’ ħafna laqgħat ma’ l-awtoritajiet Indjani mill-introduzzjoni tad-Dazju Addizzjonali, id-Dazju addizzjonali Extra u l-projbizzjoni tal-bejgħ fl-Istat Indjan ta’ Tamil Nadu, u matul il-kors ta’ l-investigazzjoni, ma rnexxewx fl-identifikazzjoni tal-volontà min-naħa ta’ l-awtoritajiet Indjani li jilħqu soluzzjoni miftehma reċiprokament. fl-assenza ta’ kull possibiltà li l-pożizzjoni Indjana ser tinbidel, il-bidu ta’ proċedura fi ħdan il-qafas tal-Ftehim ta’ Regoli u ta’ Proċeduri tad-WTO li jiggvernaw is-Soluzzjoni tat-Tilwim huwa għalhekk meqjus bħala neċessarju.

               (17)

               Il-miżuri msemmija f'din id-Deċiżjoni huma skond l-opinjoni tal-Kumitat TBR,

         IDDEĊIDIET KIF ĠEJ:
   Artikolu 1
   Il-manutenzjoni u l-applikazzjoni tad-Dazju Addizzjonali fuq inbid u spirti importati u tad-Dazju Addizzjonali Extra fuq l-ispirti importati mill-Indja, u ż-żamma u l-applikazzjoni tal-projbizzjoni fuq il-bejgħ ta’ l-inbid importat u l-ispirti importati mill-Istat Indjan Ta’ Tamil Nadu jidhru li huma inkonsistenti ma’ l-obbligazzjonijiet Indjani skond il-Ftehim ta’ Marrakech li jistabbilixxi l-Organizzazzjoni Dinjija tas-Saħħa ta’ l-1994, u jikkostitwixxu ostaklu fi ħdan it-tifsira ta’ l-artikolu 2(1) tar-Regolament tal-Kunsill (KE) Nru 3286/94.
   Artikolu 2
   Il-Komunità ser tibda azzjonijiet għar-riżoluzzjoni tat-tilwim kontra l-Indja taħt il-Ftehim fuq ir-Regoli u Preċeduri għar-Riżoluzzjoni tat-Tilwim u dispożizzjonijjiet oħra relevanti tad-WTO bil-ħsieb li tiżgura t-tneħħija ta’ l-ostakoli tal-kummerċ.

      Magħmul fi Brussel, 7 ta’ Novembru 2006.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 349, 31.12.1994, p. 71, kif emendat mir-Regolament (KE) Nru. 356/95, ĠU L 41, 23.2.1995, p. 3.

      (2)  Il-proċeduri li jikkonċernaw l-inbejjed, il-vermut, inbid u spiriti aromatizzati kklassifikati skond it-titoli HS 2004, 2205, 2206 u2208. Dawn jinkludu inbejjed mingħajr gass u frizzanti, vermut u inbejjed imsaħħa bħall-port u x-xerry, u xorb ta l-ispirtu ddistillat minn materji primi ta oriġini agrikolturali bħalma huma l-brandy u spirti ta l-inbid, wiski, ġin, vodka, rum u likuri.

      (3)  ĠU 2005/228 17 ta Settembru 2005


title: Deċiżjoni tal-Kunsill 2014/386/PESK tat- 23 ta' Ġunju 2014 dwar restrizzjonijiet fuq oġġetti li joriġinaw fil-Krimea jew Sevastopol, minħabba l-annessjoni illegali tal-Krimea u Sevastopol

text:
               24.6.2014

               MT

               Il-Ġurnal Uffiċjali tal-Unjoni Ewropea

               L 183/70

         DEĊIŻJONI TAL-KUNSILL 2014/386/PESK
   tat-23 ta' Ġunju 2014
   dwar restrizzjonijiet fuq oġġetti li joriġinaw fil-Krimea jew Sevastopol, minħabba l-annessjoni illegali tal-Krimea u Sevastopol
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-6 ta' Marzu 2014, il-Kapijiet ta' Stat jew ta' Gvern tal-Istati Membri tal-Unjoni kkundannaw bil-qawwa l-ksur mhux provokat tas-sovranità u l-integrità territorjali tal-Ukraina mill-Federazzjoni Russa.

               (2)

               Fis-17 ta' Marzu 2014, il-Kunsill adotta d-Deċiżjoni 2014/145/PESK (1) dwar miżuri restrittivi fir-rigward ta' azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina.

               (3)

               Fil-laqgħa tiegħu tal-20-21 ta' Marzu 2014, il-Kunsill Ewropew ikkundanna bil-qawwa l-annessjoni illegali tar-Repubblika Awtonoma tal-Krimea (“Krimea”) u l-belt ta' Sevastopol (“Sevastopol”) mal-Federazzjoni Russa u enfasizza li mhux ser jirrikonoxxiha. Il-Kunsill Ewropew qies li ċerti restrizzjonijiet ekonomiċi, tal-kummerċ u dawk finanzjarji rigward il-Krimea għandhom jiġu proposti għal implimentazzjoni rapida.

               (4)

               Fis-27 ta' Marzu 2014, l-Assemblea Ġenerali tan-Nazzjonijiet Uniti adottat ir-Riżoluzzjoni 68/262 dwar l-integrità territorjali tal-Ukraina, li terġa' tirriafferma l-impenn tagħha għas-sovranità, l-indipendenza politika, l-unità u l-integrità territorjali tal-Ukraina fil-fruntieri rikonoxxuti b'mod internazzjonali, waqt li tissottolinja l-invalidità tar-referendum li sar fil-Krimea fis-16 ta' Marzu, u tappella lill-Istati kollha biex ma jirrikonoxxux xi tibdil li jsir lill-istatus tal-Krimea u Sevastopol.

               (5)

               F'dawn iċ-ċirkostanzi, il-Kunsill jikkunsidra li l-importazzjoni fl-Unjoni Ewropea ta' oġġetti li joriġinaw fil-Krimea jew Sevastopol għandhom ikunu pprojbiti, bl-eċċezzjoni ta' oġġetti li joriġinaw fil-Krimea jew Sevastopol li jkunu ngħataw ċertifikat ta' oriġini mill-Gvern tal-Ukraina.

               (6)

               Sabiex ikun żgurat li l-miżuri provduti f'din id-Deċiżjoni jkunu effettivi, għandhom jidħlu fis-seħħ fil-jum ta' wara l-pubblikazzjoni tiegħu.

               (7)

               Hija meħtieġa azzjoni ulterjuri mill-Unjoni sabiex jiġu implimentati ċerti miżuri,

         ADOTTA DIN ID-DEĊIŻJONI:
   Artikolu 1
   1.   L-importazzjoni tal-oġġetti li joriġinaw fil-Krimea jew Sevastopol għandhom ikunu pprojbiti.
   2.   Għandu jkun ipprojbit il-forniment, dirett jew indirett, ta' finanzjament jew għajnuna finanzjarja, kif ukoll l-assigurazzjoni u r-riassigurazzjoni, relatati mal-importazzjoni ta' oġġetti li joriġinaw fil-Krimea jew Sevastopol.
   Artikolu 2
   Il-projbizzjonijiet li jinsabu fl-Artikolu 1 m'għandhomx japplikaw għall-oġġetti li joriġinaw fil-Krimea jew Sevastopol li kienu ġew disponibbli għal eżami, u jkunu ġew ikkontrollati mill-awtoritajiet tal-Ukraina u li ngħataw ċertifikat ta' oriġini mill-Gvern tal-Ukraina.
   Artikolu 3
   Il-projbizzjonijiet li jinsabu fl-Artikolu 1 għandhom ikunu mingħajr preġudizzju għall-eżekuzzjoni sas-26 ta' Settembru 2014 ta' kuntratti konklużi qabel il-25 ta' Ġunju 2014 jew kuntratti anċillari meħtieġa għall-eżekuzzjoni ta' tali kuntratti, li għandhom jiġu konklużi u eżegwiti mhux aktar tard mis-26 ta' Settembru 2014.
   Artikolu 4
   Il-parteċipazzjoni, konxjament u bi ħsieb, f'attivitajiet li għandhom l-għan li jevitaw il-projbizzjonijiet li jinsabu fl-Artikolu 1 għandha tiġi pprojbita.
   Artikolu 5
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Din id-Deċiżjoni għandha tapplika sat-23 ta' Ġunju 2015.
   Din id-Deċiżjoni għandha tinżamm taħt rieżami permanenti. Għandha tiġġedded, jew tiġi emendata kif xieraq, jekk il-Kunsill ikun tal-fehma li l-objettivi tagħha ma jkunux intlaħqu.

      Magħmul fil-Lussemburgu, it-23 ta' Ġunju 2014.

            Għall-Kunsill

            Il-President

         C. ASHTON

      (1)  ĠU L 78, 17.3.2014, p. 16.


title: Deċiżjoni Nru E2 tat- 3 ta' Marzu 2010 dwar l-istabbiliment ta' proċedura tal-ġestjoni tat-tibdil li tapplika għad-dettalji tal-korpi definiti fl-Artikolu 1 tar-Regolament (KE) Nru 883/2004 tal-Parlament Ewropew u tal-Kunsill li huma elenkati fid-direttorju elettroniku li hu parti inerenti tal-EESSI  (Test b’relevanza għaż-ŻEE u għal-Ftehim UE/Żvizzera)

text:
               10.7.2010

               MT

               Il-Ġurnal Uffiċjali tal-Unjoni Ewropea

               C 187/5

         DEĊIŻJONI Nru E2
   tat-3 ta' Marzu 2010
   dwar l-istabbiliment ta' proċedura tal-ġestjoni tat-tibdil li tapplika għad-dettalji tal-korpi definiti fl-Artikolu 1 tar-Regolament (KE) Nru 883/2004 tal-Parlament Ewropew u tal-Kunsill li huma elenkati fid-direttorju elettroniku li hu parti inerenti tal-EESSI
   (Test b’relevanza għaż-ŻEE u għal-Ftehim UE/Żvizzera)
   2010/C 187/04
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI
   Wara li kkunsidrat l-Artikolu 72 (d) tar-Regolament (KE) Nru 883/2004 tal-Parlament Ewropew u tal-Kunsill tad- 29 ta’ April 2004 dwar il-koordinazzjoni ta’ sistemi tas-sigurtà soċjali (1), li permezz tiegħu l-Kummissjoni Amministrattiva hija responsabbli għall-adozzjoni ta' regoli strutturali komuni għas-servizzi tal-ipproċessar tad-dejta u għall-iżvilupp ta' dispożizzjonijiet għall-operat tal-parti komuni ta' dawk is-servizzi,
   Wara li kkunsidrat l-Artikolu 88 tar-Regolament (KE) Nru 987/2009 tal-Parlament Ewropew u tal-Kunsill (2), (minn hawn ’il quddiem: Regolament tal-Implimentazzjoni),
   Filwaqt li taġixxi skont il-kundizzjonijiet stabbiliti fl-Artikolu 71 (2) tar-Regolament (KE) Nru 883/2004,
   Billi

               (1)

               Wieħed mill-elementi fil-modernizzazzjoni tas-sistema ta' koordinazzjoni bejn l-iskemi nazzjonali tas-sigurtà soċjali huwa t-twaqqif ta' direttorju elettroniku li jiġbor fih id-dettalji tal-korpi nazzjonali involuti fl-applikazzjoni tar-Regolamenti (KE) Nru 883/2004 u (KE) Nru 987/2009 (minn hawn ’il quddiem: Regolament tal-Implimentazzjoni).

               (2)

               L-Istati Membri huma responsabbli għat-tqegħid tal-informazzjoni tal-kuntatt nazzjonali tagħhom stess fid-direttorju elettroniku u għaż-żamma aġġornata ta' din l-informazzjoni.

               (3)

               L-Istati Membri għandhom jiżguraw li d-dejta fir-repliki lokali tagħhom tad-direttorju elettroniku tiġi sinkronizzata ta' kuljum mad-dejta elenkata fil-kopja oriġinali tad-direttorju elettroniku, li huwa ġestit mill-Kummissjoni Ewropea.

               (4)

               Jenħtieġ li tiġi stabbilita proċedura tal-ġestjoni tat-tibdil, li tiżgura li l-bidliet fid-dejta elenkati f'dan id-direttorju elettroniku jiġu proċessati b'mod strutturat u konsistenti, b'mod verifikabbli u f'waqtu.

         IDDEĊIDIET KIF ĠEJ:

               1.

               Din id-Deċiżjoni tistabbilixxi r-regoli għal proċedura tal-ġestjoni tat-tibdil fir-rigward tad-dejta ta' awtoritajiet kompetenti, istituzzjonijiet nazzjonali, korpi ta' kollegament u punti ta' aċċess kif definit fl-Artikolu 1 (m), (q) u (r) tar-Regolament (KE) Nru 883/2004 u l-Artikolu (1) (2) (a) u (b) tar-Regolament implimentattiv.

               2.

               Il-proċedura tal-ġestjoni tat-tibdil tapplika għal dejta mniżżla fid-Direttorju Ewlieni tad-direttorju elettroniku, li jiġi amministrat mill-Kummissjoni Ewropea u għar-repliki lokali li jiġu ospitati fl-Istati Membri.

               3.

               Kull Stat Membru għandu jaħtar persuna, li tkun responsabbli għall-introduzzjoni ta' bidliet fil-kopja oriġinali tad-direttorju elettroniku u għall-aġġornament tar-repliki lokali.

               4.

               Kull Stat Membru għandu wkoll jaħtar punt ċentrali ta' kuntatt għall-EESSI għal kull Punt ta' Aċċess (Punt uniku ta' Kuntatt AP minn hawn ’il quddiem: AP SPOC). Dan huwa l-ewwel punt ta' kuntatt għal istituzzjonijiet u l-korpi assoċjati ma' dak il-Punt ta' Aċċess.

               5.

               Kull Stat Membru għandu javża lill-Kummissjoni Amministrattiva bil-bidliet fid-dejta ta' natura sostanzjali fir-rigward tal-awtoritajiet kompetenti tiegħu, l-istituzzjonijiet nazzjonali, il-korpi ta' kollegament jew il-Punti ta' Aċċess, permezz tas-Segretarjat, mill-inqas xahar kalendarju qabel ma ssir effettiva l-bidla. In-notifika tista' tiġi indirizzata lis-Segretarjat. Jistgħu jiddaħħlu tibdiliet żgħar fid-Direttorju Ewlieni tad-direttorju elettroniku mingħajr ma jsir avviż minn qabel.

               6.

               Għall-iskop ta' din il-proċedura, bidla sostantiva hija definita bħala bidla li taffettwa b'mod negattiv l-applikazzjoni tar-Regolamenti u għalhekk l-koordinazzjoni, peress li tista' tfixkel it-trażmissjoni jew it-tqassim ta' dokumenti elettroniċi strutturati (SEDs) lill-istituzzjoni jew lill-korp ikkonċernati.
               Bidla sostanzjali tinkludi, inter alia:

                           (a)

                           Bidliet relatati mal-kodiċi ta' identifikazzjoni, mal-funzjoni jew mal-kompetenza ta' korp jew istituzzjoni jew punt ta' aċċess.

                           (b)

                           L-għeluq ta' korp, istituzzjoni jew punt ta' aċċess

                           (c)

                           L-amalgamazzjoni ta' korpi jew istituzzjonijiet jew punti ta' aċċess.

               7.

               Fil-każ li bidla sostanzjali tikkonċerna xi waħda mill-bidliet elenkati fil-punt (a), (b) jew (c), l-Istat Membru għandu jindika liema korp, istituzzjoni jew punt ta' aċċess se jieħu f'idejh il-funzjoni jew il-kompetenza kkonċernata fid-data li l-bidla ssir effettiva.

               8.

               Mal-wasla tan-notifika ta' tibdil sostanzjali, is-Segretarjat għandu javża lill-Kummissjoni Amministrattiva u lill-SPOCs tal-AP bil-bidla u meta l-bidliet se jsiru effettivi.

               9.

               Skont l-Artikolu 9 tar-regoli ta' proċedura tal-Kummissjoni Amministrattiva, il-membri tal-Kummissjoni Amministrattíva jkollhom il-possibbiltà li jindikaw li jkunu qed joġġezzjonaw għall-bidla jew li jastjenu milli jivvotaw. Fil-każ li titqajjem oġġezzjoni, il-bidla għandha tiġi diskussa fl-ewwel laqgħa li jkun imiss tal-Kummissjoni Amministrattiva.

               10.

               L-Istati Membri għandhom jiżguraw li r-repliki lokali tas-Servizzi tad-Direttorju jiġu sinkronizzati ta' kuljum mal-kopja oriġinali tad-direttorju elettroniku. Is-sinkronizzazzjoni tar-repliki lokali għandha ssir bejn is-01:00 u t-03:00 am. CET.

               11.

               Fi żmien sena mill-pubblikazzjoni tad-Deċiżjoni fil-Ġurnal Uffiċjali, il-Kummissjoni Amministrattiva għandha tevalwa l-esperjenzi tal-Istati Membri bl-applikazzjoni ta' din id-Deċiżjoni.

               12.

               Din id-Deċiżjoni għandha tkun ippubblikata f'Il-Ġurnal Uffiċjali tal-Unjoni Ewropea. Għandha tkun applikabbli mill-ewwel jum tat-tieni xahar wara l-pubblikazzjoni tagħha.

            Il-President tal-Kummissjoni Amministrattiva

         José Maria MARCO GARCÍA

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.


title: 2012/189/UE: Deċiżjoni tal-Kunsill tas- 26 ta' Marzu 2012 dwar il-konklużjoni tal-Ftehim Internazzjonali tal-2010 dwar il-Kawkaw

text:
               12.4.2012

               MT

               Il-Ġurnal Uffiċjali tal-Unjoni Ewropea

               L 102/1

         DEĊIŻJONI TAL-KUNSILL
   tas-26 ta' Marzu 2012
   dwar il-konklużjoni tal-Ftehim Internazzjonali tal-2010 dwar il-Kawkaw
   (2012/189/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(3) u (4) tiegħu, flimkien mal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew,
   Billi:

               (1)

               Fil-25 ta’ Ġunju 2010 l-konferenza tan-negozjar, stabbilita taħt l-awspiċi tal-Konferenza tan-Nazzjonijiet Uniti dwar il-Kummerċ u l-Iżvilupp, approvat it-test tal-Ftehim Internazzjonali tal-2010 dwar il-Kawkaw (“il-Ftehim”).

               (2)

               Il-Ftehim ġie nnegozjat sabiex jissostitwixxi l-Ftehim Internazzjonali tal-2001 dwar il-Kawkaw (“il-Ftehim tal-2001”), li ġie estiż sat-30 ta’ Settembru 2012.

               (3)

               Il-Ftehim huwa miftuħ għall-iffirmar mill-1 ta' Ottubru 2010 sat-30 ta' Settembru 2012 u l-istrumenti ta’ ratifika, ta’ aċċettazzjoni jew ta’ approvazzjoni jistgħu jiġu depożitati matul l-istess perijodu.

               (4)

               L-għanijiet tal-Ftehim jaqgħu taħt il-politika kummerċjali komuni.

               (5)

               L-Unjoni Ewropea hija parti għall-Ftehim tal-2001, u l-iffirmar tal-Ftehim u l-preżentazzjoni tal-istrument ta' applikazzjoni provviżorja diġà ġew awtorizzati mid-Deċiżjoni tal-Kunsill 2011/643/UE (1) Għaldaqstant huwa fl-interess tal-Unjoni li tikkonkludi l-Ftehim,

         ADOTTA DIN ID-DEĊIŻJONI:
   Artikolu 1
   Il-Ftehim Internazzjonali tal-2010 dwar il-Kawkaw (“il-Ftehim”) b'dan huwa approvat f’isem l-Unjoni Ewropea (2).
   Artikolu 2
   Il-President tal-Kunsill għandu, f'isem l-Unjoni, jiddepożita l-atti previsti fl-Artikolu 54 tal-Ftehim (3).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-26 ta’ Marzu 2012.

            Għall-Kunsill

            Il-President

         N. WAMMEN

      (1)  ĠU L 259, 4.10.2011, p. 7.

      (2)  It-test tal-Ftehim ġie ppubblikat flimkien mad-deċiżjoni dwar l-iffirmar, fil-ĠU L 259, 4.10.2011, p. 8.

      (3)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill tat-12 ta' Frar ta' l-1998 fuq l-approvazzjoni, f'isem il-Komunità Ewropea, tal-emendi għall-Appendiċi I u II għall-Konvenzjoni ta' Bonn fuq il-konservazzjoni ta' speċi migratorji ta' Annimali Selvaġġi kif deċiż mill-ħames laqgħa tal-Konferenza tal-Partijiet għall-Konvenzjoni

text:
Avviż Legali Importanti

|

31998D0145

Official Journal L 046 , 17/02/1998 P. 0006 - 0007

		Id-Deċiżjoni tal-Kunsilltat-12 ta' Frar ta' l-1998fuq l-approvazzjoni, f'isem il-Komunità Ewropea, tal-emendi għall-Appendiċi I u II għall-Konvenzjoni ta' Bonn fuq il-konservazzjoni ta' speċi migratorji ta' Annimali Selvaġġi kif deċiż mill-ħames laqgħa tal-Konferenza tal-Partijiet għall-Konvenzjoni(98/145/KE)IL-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunitajiet Ewropej u b'mod partikolari l-Artikolu 130s(1), flimkien ma' l-ewwel sentenza ta' l-Artikolu 228(2) u l-ewwel subparagrafu ta' l-Artikolu 228(3),Wara li kkunsidraw il-proposta tal-Kummissjoni [1],Wara li kkunsidraw l-opinjoni tal-Parlament Ewropew [2],billi il-Komunità' Ewropea hija Parti Kontrajenti għall-Konvenzjoni fuq il-Konservazzjoni ta' l-Ispeċi Migratorji ta' Annimali Selvaġġi wara d-Deċiżjoni 82/461/KEE [3];billi fil-Ħames Laqgħa tal-Konferenza tal-Partijiet miżmuma f'Ġinevra bejn l-10 u s-16 ta' April 1997, wieħed u għoxrin speċi migratorji mhedda kienu miżjuda ma' l-Appendiċi I tal-Konvenzjoni u tnejn u għoxrin speċi kienu miżjuda ma' l-Appendiċi II tal-Konvenzjoni; billi il-Kummissjoni pparteċipat f'din il-laqgħa f'isem il-Komunità;billi ħdax mill-ispeċi huma koperti bid-Direttiva tal-Kunsill 79/409/KEE tat-2 ta' April ta' l-1979 dwar il-konservazzjoni tal-għasafar selvaġġi [4];billi, skond l-Artikolu XI tal-Konvenzjoni, emenda għall-Appendiċi tal-Konvenzjoni għandha tidħol fis-seħħ għall-partijiet kollha disgħin jum wara il-laqgħa tal-konferenza tal-partijiet li fiha tkun adottata, ħlief għall dawk il-partijiet li jagħmlu riserva skond paragrafu 6 ta' dak l-Artikolu;billi huwa neċċessarju għall-Komunità li tapprova l-emendi għall-Appendiċi I u II tal-Konvenzjoni adottata fil-Ħames Laqgħa tal-Partijiet Kontrajenti kif stabbilit f'Artiklu XI tal-Konvenzjoni,IDDECIEDA DAN LI ĠEJ:Artikolu 1L-inklużjoni ta' l-ispeċi Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola fl-Appendiċi I tal-Konvenzjoni fuq il-konservazzjoni ta' speċi migratorji ta' Annimali Selvaġġi u tal-ispeċi Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola, fl-Appendiċi II tal-Konvenzjoni huwa hawnhekk approvat f'isem il-Komunità' Ewropea.Artikolu 2Din id-Deċiżjoni għandha tiġi ppublikata fil-Ġurnal Uffiċjali tal-Komunitajiet Ewropej.Magħmula fi Brussel, fit-12 ta'Frar 1998.Għall-KunsillIl-PresidentJ. Battle[1] ĠU C 267, tat-3.9.1997, p. 66[2] ĠU C 339, ta' l-10.11.1997[3] ĠU L 210, tad-19.7.1982, p. 10[4] ĠU L 103, tal-25.4.1979, p. 1--------------------------------------------------